**Zápis zo zasadnutia Komisie kultúry a vzdelávania konanej dňa 22. 11. 2016**

**Prítomní:** Ing. Jozef Lovecký, Roman Jakubis, Ing. Viera Hagarová, Zdenka Duchoňová, Bc. Ľudmila Hartmanová, Mgr. Gabriela Mištinová

**Ospravedlnená:** PaedDr. Anna Chlupíková

**Hosť:** RNDr. Daniš

**Program:**

1. Otvorenie

2. Prerokovanie žiadostí voľnočasových organizácií na dotáciu z rozpočtu mesta Nováky na r. 2017

3. Prerokovanie návrhu zmluvy na monografiu.

4. Rôzne

5. Záver

**1. Otvorenie**

Komisiu otvoril a viedol predseda komisie Ing. Jozef Lovecký, ktorý privítal členov komisie a navrhol body programu. Program bol jednohlasne prijatý.

**2. Prerokovanie žiadostí voľnočasových organizácií na dotáciu z rozpočtu mesta Nováky na r. 2017**

KKV prerokovala predložené žiadosti na rok 2017 o dotácie. Mgr. Mištinová informovala, že v návrhu rozpočtu na rok 2017 sú plánované finančné prostriedky na dotáciu pre voľnočasové organizácie plánované na úrovni roku 2016.

Diskusia: v zmluve zaviazať organizácie, kde budú finančné prostriedky použité – v zmysle predložených žiadostí, predkladať prehľad akcií a aktivít, ktorých sa zúčastnili. Slovenský rybársky zväz v zmluve zaviať použiť 2 000 eur na zarybnenie v katastri mesta Nováky. Komisia neodporučila schváliť pre SZZ dotáciu na preplatenie časti nákladov na elektrifikáciu SAD č. 1.

Hlasovanie za návrh:

KKV **berie na vedomie** návrh na prerozdelenie finančných prostriedkov prevoľnočasové aktivitya **odporúča** schváliť prerozdelenie finančných prostriedkov pre voľnočasové aktivity:

|  |  |
| --- | --- |
| RKC – farnosť Nováky | 1 000,00 |
| Materské centrum Nováčik, Nováky | 700,00 |
| Slovenský zväz záhradkárov ZO 24-1,Nováky | 2 000,00 |
| Dychová hudba NCHZ Nováky | 1 200,00 |
| Miestny odbor Matice Slovenskej Nováky | 1 500,00 |
| Slovenský rybársky zväz, Mestská organizácia Prievidza | 2 500,00 |
| FS Marínka Nováky | 1 000,00 |
| **Spolu** | **9 900,00** |

Za: Ing. Lovecký, p. Jakubis, p. Duchoňová, Bc. Hartmanová, Ing. Hagarová

**Návrh bol prijatý uznesením č. 6/KKV/2016.**

**3. Prerokovanie návrhu zmluvy na monografiu**

Mgr. Mištinová informovala, že suma v zmysle návrhu zmluvy nie je naplánovaná v návrhu rozpočtu na rok 2017. Ing. Lovecký – do zmluvy zapracovať elektronickú verziu v MS Office.

Hlasovanie za návrh:

KKV **berie na vedomie** Návrh zmluvy, **odporúča** dopracovať v zmysle pripomienky a **schváliť** návrh zmluvy. Po schválení postúpiť na posúdenie druhej zmluvnej strane.

Za: Ing. Lovecký, p. Jakubis, p. Duchoňová, Bc. Hartmanová, Ing. Hagarová

**Návrh bol prijatý uznesením č. 7/KKV/2016.**

**4. Rôzne**

**ZUŠ**

P. Duchoňová informovala o začínajúcich prípravách 60. výročia založenia ZUŠ, požiadala o nápady na program (11/2017), vianočný koncert sa uskutoční v kostole 21. 12. 2016 o 16,30 h. - prebieha príprava výchovných koncertov a Vianočného koncertu. Pre potreby ZUŠ chýbajú priestory.

**CVČ**

Ing. Hagarová – požiadala o zatraktívnenie osláv SNP (napr. ukážkou zbraní, bojov a pod.)

Mgr. Mištinová predložila zoznam pripravovaných kultúrnych akcií na rok 2016. Po prerokovaní komisia odporučila program predložiť do MsZ.

V Dome kultúry boli vymenené lustre, vymieňa sa ozvučenie.

RNDr. Daniš poďakoval zamestnancom DK a ich rodinným príslušníkom za zloženie nových lustrov, lustre zavesili odborne spôsobilí pracovníci na oponové ťahy.

**4. Záver**

Predseda poďakoval členom komisie za ich účasť.

V Novákoch, dňa 23. 11. 2016

Zapísala: Ing. Andrea Ďubašáková ………………………….

Schválil: Ing. Jozef Lovecký ………………………….